Isotretinoiin

Siin tutvustatakse ravimit või ravimeetodit, kuid kirjutatu pole arstlik nõuanne ja see ei asenda arsti konsultatsiooni. Vikipeedia ei vastuta iseravimise tagajärgede eest. Isotretinoiin on retinoidide rühma kuuluv A-vitamiiniga sarnane ravim (toimeaine) ja tretinoiini (all-trans-retiinhape) stereoisomeer. Isotretinoiin on rahvusvaheline ravimi mittepatenteeritud nimi ehk INN. IUPAC nimetus: (13cis)-retinoic acid Isotretinoiin kuulub rühma aknevastased preparaadid, retinoidid akne raviks: ATC-kood- D10BA01 ATCvet-kood- QD10BA01, QD10AD04 jt. Isotretinoiini määrab arst (valdavalt retseptiravimina) selliste nahahaiguste nagu ihtüoosid ja ka akne raskete vormide ravimiseks. Isotretinoiini sisaldavaid ravimeid kasutatakse ka onkoteraapias keemiaravina aju, pankrease jm elundite pahaloomuliste kasvajate ravikomponendina. Seda kasutatakse ka teatud nahahaiguste ärahoidmiseks ja raviks. See on retinoid, mis tuleneb A-vitamiinist ja mida leidub väikeses koguses ka inimkehas. Suukaudselt võetavat isotretinoiini toodetakse ja müüakse apteegiteenust pakkuvate ettevõtete kaudu erinevate nimedega, tuntumad kaubamärgid on Accutane (Hoffmann–La Roche) Roaccutane (Hoffmann–La Roche) Amnesteem (Mylan) Claravis (Barr) Isotane (Pacific Pharmaceuticals) Sotret (Ranbaxy) Oratane (Genepharm Australasia) Eesti ravimiturul on registreeritud firma Sandoz preparaat Isotretinoin SANDOZ (lõppenud müügiloaga) ja Hoffmann–La Roche Roaccutane.[viide?] Suukaudse preparaadi kasutamine on ette nähtud ainult vastava väljaõppega arsti ettekirjutusel. Fertiilses eas naised peavad enne ravimpreparaadi kasutust läbima rasedustesti, mille tulemused dokumenteeritakse. Isotretinoiini preparaadi väljakirjutamise ideaaltingimusteks loetakse päeva, mil rasedustesti tegemine (ravimikuuri alustamiseks soovitud tulem), retsepti väljakirjutamine ja isotretinoiini preparaadi apteegist väljaostmine toimuvad samal päeval. See ravimpreparaat on teratogeenne, lisaks võib ravimpreparaadi kasutamisel ilmneda soovimatuid kõrvaltoimeid. Väljavõte Eesti Ravimiregistri veebilehel ravimpreparaadi Roaccutane Ravimi omaduste kokkuvõttest ehk SPC : Suukaudse isotretinoiinraviga on kõige sagedamini esinenud kõrvaltoimed (erinevate kaubamärkide ning koguste puhul võivad kõrvaltoimed oluliselt erineda) kliiniliste uuringute ja turuletuleku järgselt: Vere ja lümfisüsteemi häired: aneemia, erütrotsüütide settereaktsiooni kiirenemine, trombotsütopeenia, trombotsütoos, neutropeenia; Immuunsüsteemi häired: allergilised nahareaktsioonid, anafülaktilised reaktsioonid, ülitundlikkus; Ainevahetus- ja toitumishäired: diabeet, hüperurikeemia; Psühhiaatrilised häired: depressioon, depressiooni süvenemine, kalduvus agressiivsusele, ängistus, meeleolu muutused, käitumishäired, psühhootilised häired, suitsiidimõtted, -katsed, suitsiidid; Närvisüsteemi häired: peavalu, healoomuline koljusisese rõhu tõus, krambid, unisus, pearinglus; Silma kahjustused: on väga sagedased blefariit, konjunktiviit, kuiva silma sündroom, silma ärritus, harvemini ähmane nägemine, katarakt, värvipimedus (värvinägemise häired), kontaktläätsede talumatus, sarvkesta tuhmumine, vähenenud öine nägemine, keratiit, papilliödeem (kui healoomulise koljusisese rõhu tõusu tunnus), fotofoobia, nägemishäired; Kõrva ja labürindi kahjustused: kuulmishäired; Vaskulaarsed häired: vaskuliit (nt Wegeneri granulomatoos, allergiline vaskuliit); Respiratoorsed, rindkere ja keskseinandi häired: ninaverejooks, ninalimaskesta kuivus, nasofarüngiit, bronhospasm (eriti astmaga patsientidel), hääle kähisemine; Seedetrakti häired: koliit, ileiit, kurgu kuivus, seedetrakti verejooks, hemorraagiline kõhulahtisus ja põletikuline soolehaigus, iiveldus, pankreatiit; Maksa ja sapiteede häired: maksaensüümide aktiivsuse suurenemine, hepatiit; Naha ja nahaaluskoe kahjustused: keiliit, dermatiit, naha kuivus, piirdunud eksfoliatsioon, sügelus, erütematoosne lööve, naha haprus (hõõrdetraumade risk), alopeetsia, Acne fulminans, akne süvenemine (acne flare), erüteem (näol), eksanteem, juuste kahjustus, hirsutism, küünte düstroofia, paronühhia, valgustundlikkuse reaktsioonid, püogeenne granuloom, naha hüperpigmentatsioon, suurenenud higistamine; Teadmata: multiformne erüteem, Stevens-Johnsoni sündroom, toksiline epidermaalne nekrolüüs; Lihas-skeleti ja sidekoe kahjustused: artralgia, müalgia, seljavalu (eriti lastel ja noorukitel), artriit, kaltsinoos (sidemete ja kõõluste kaltsifikatsioon), epifüüsi enneaegne sulgumine, eksostoos, (hüperostoos), luutiheduse vähenemine, tendoniit; Neerude ja kuseteede häired: glomerulonefriit jt. Veebiversioon (vaadatud 16.08.2013) ISOTRETINOIN SANDOZ[alaline kõdulink], Eesti Ravimiamet, veebiversioon (vaadatud 5.07.2015) Hinnakokkulepped alates 1. jaanuarist, Eesti Haigekassa, veebiversioon (vaadatud 5.07.2015) ROACCUTANE[alaline kõdulink], veebiversioon (vaadatud 5.07.2015) Isotretinoiin- Roaccutane Ravimiomaduste kokkuvõte[alaline kõdulink] Veebiversioon (vaadatud 16.08.2013)